
MINISTRAS PIRMININKAS A.ŠLEŽEVIČIUS IŠVYKO Į HELSINKĮ 

Pirmadienį Lietuvos Respublikos Ministras Pirmininkas 
Adolfas Šleževičius su vyriausybine delegacija išvyko į 
Helsinkį (Suomija) dalyvauti konferencijoje, kurioje bus 
pristatyta Lietuva. 

Praėjusią savaitę panaši konferencija įvyko Vokietijoje, 
Duisburge ir susilaukė didelio šios šalies finansininkų, 
verslininkų susidomėjimo. Pasak A.Šleževičiaus, tokios 
konferencijos pristatant Lietuvą, investicijų joje galimybes 
bus rengiamos ir toliau. Po Suomijos planuojama tokias 
konferencijas surengti Graikijoje, Prancūzijoje, Šveicarijoje, 
Olandijoje ir kitose valstybėse. 


V.LANDSBERGIS APIE "MAIŠI AGALOS MEMORANDUMĄ " 

Tėvynės sąjungos (Lietuvos konservatorių) pirmininko Vytauto 
Landsbergio nuomone, "Lietuvos vadovai visą praėjusią savaitę 
stengėsi sumenkinti Maišiagaloje padarytą klaidą ir žalą". Tai 
Seimo dešiniosios opozicijos lyderis pareiškė pirmadienį 
surengtoje spaudos konferencijoje. 

Jo žodžiais, politiniai ir diplomatiniai nuostoliai Lietuvos 
interesams jau dabar dideli, mat iš tarptautinių pranešimų 
sužinota, kad esą Lietuva, o ne Latvija taikosi į kažkieno 
šelfo dalį. Kaimyninė valstybė naftos eksploatavimo sutartį 
pasirašys trim mėnesiais vėliau, negu buvo numatyta, o tai 
rodo, kad "svarstyklių lėkštė pakrypo ne mūsų naudai", mano 
parlamentaras. 

Lietuvos Prezidentas Algirdas Brazauskas Seime teigė, kad 
iki minėto termino jokių veiksmų toje jūros zonoje nebūsią, bet 


V.Landsbergis mano, jog Latvija ir toliau dirbanti ne zonoje, o 
JAV ir Švedijoje. Dešiniosios opozicijos vadovo nuomone, tai 
esąs terminuotas spaudimas Lietuvai, patekusiai į blogesnę 


padėtį, todėl labai svarbu, kad Lietuvos vadovai pasiryžtų 
atšaukti savo parašus po memorandumu. 


KARAL I AUČI AUS KRAŠTAS BUS NEIŠVENGIAMAI DEMILITARIZUOTAS 

"Karaliaučiaus krašto demilitarizavimo perspektyva, kad ir 
iš lėto, vis labiau ryškėja", teigiama Tėvynės sąjungos 
(Lietuvos konservatorių) pirmininko Vytauto Landsbergio 
pirmadienį išplatintame pareiškime. 

Seimo dešiniosios opozicijos lyderio nuomone, su šia 
perspektyva susijusi taika ir stabilumas Europoje bei šio 
krašto ekonomikos palikimo ir gyventojų gerovės viltys. 

Jo žodžiais, realus kariuomenės pateisinimas būtų Rusijos 
puolamoji arba spaudimo strategija pačiame Europos viduryje, 
bet ši politika prieštarautų deklaruojamai šaltojo karo 
pabaigai ir didėjančiam Rytų bei Vakarų bendradarbiavimui. 

Pareiškime taip pat pažymima, kad Rusijos užsienio reikalų 
ministerija pradėjo tirti, ar minimą neišvengiamą faktą pavyktų 
"parduoti kaip malonę", taip gaunant dar ir strateginį 
užmokestį. Toks buvo Rusijos užsienio reikalų viceministro 
Sergejaus Krylovo pareiškimas, kuriame nurodyta, kad Lenkija, 
Lietuva, Latvija ir Estija turėtų atsisakyti pastangų jungtis į 
NATO tam, kad Rusija išvestų kariuomenę iš Karaliaučiaus. 

S.Krylovo perspėjimai, kad Rusija įvairiomis sutartimis 
trukdys vakarų kaimynams stoti į NATO, atspindi Rusijos jau 
vykdomą politiką Lietuvoje, mano dešiniosios opozicijos 
lyderis. Jo žodžiais, dabar norima dar įtvirtinti Lietuvos oro 
erdvės naudojimą kariniams reikalams ir siūloma "sulygti 


politinę kainą" už Karaliaučiaus demilitarizavimą. Viskas eina 
iš tos pačios ekspansinės galvosenos, kuri Molotovo-Ribentropo 
dokumentuose buvo pavadinta "įtakos sferomis", teigiama 


pareiškime. /A.P./ S o a O L e 


